Kykula (vrch v Jablunkovskom medzihorí)

Kykula () (), miestne nazývaný Trojak alebo Trojok, je najvyšší vrch slovenskej časti Jablunkovského medzihoria. Nachádza sa neďaleko obce Skalité. Pohorie zasahuje na územie Česka i Poľska a práve u severných susedov leží Ochodzita (), najvyšší vrch celého Jablunkovského medzihoria (Międzygórze Jabłonkowsko-Koniakowskie).

Poloha 
Nachádza sa vo východnej časti Jablunkovského medzihoria, na slovensko-poľskej hranici. V minulosti tvoril trojmedzie historických krajín Uhorsko (ktorého súčasťou bolo Slovensko), Sliezsko a Halič.  Vrch leží v severnej časti horského chrbta, ktorý sa tiahne od Skalitého východným smerom, zovretý údoliami Rieky a Čierňanky. V rámci Slovenska patrí do Žilinského kraja a okresu Čadca, pričom južná, slovenská časť patrí do katastrálneho územia obce Skalité Východne sa nachádza sedlo Príslop (), severne susedí rovnako vysoký vrch Trojaki a juhozápadným smerom  vysoká Poľana. Oblasť odvodňujú prítoky riek Kysuca a Sola.

Opis 
Vrch je súčasťou horského chrbta, ktorý sa tiahne v juhozápadno-severovýchodnom smere a na ktorý sa v hraničnom pásme pripája hrebeň smerujúci na severozápad. Vrch je v južnej časti značne odlesnený, čím sa naskytujú zaujímavé výhľady najmä na susedné Beskydy.

Výhľady 
Vďaka nadmorskej výške a odlesneniu ponúka vrcholová časť ďaleké výhľady. Z vhodných lokalít je mimo okolitých vrchov dobre pozorovateľných viacero pohraničných vrchov Kysuckých Beskýd možné pozorovať masív Pilska či Martinské hole, no pri vhodných podmienkach i Lysú horu alebo Vysoké Tatry.

Prístup 
Vrch je prístupný odbočkou z červeno značenej trasy (trasa vrchol traverzuje), vedúcej z obce Skalité do sedla Príslop ()

Referencie

Pozri aj 
 Kykula

Externé odkazy 
 Poloha na turistickej mape

Zdroj 

Jablunkovské medzihorie
Vrchy v Poľsku
Vrchy v okrese Čadca
Skalité
Vrchy pod 1000 metrov na Slovensku